Fit-18 ta' Lulju 2016 il-Kunsill adotta regolament ġdid li jaġġorna l-pjan pluriennali għall-irkupru tat-Tonna fil-lvant tal-Atlantiku u fil-Mediterran. Ir-regoli l-ġodda jtejbu l-pjan għall-irkupru eżistenti. Dan il-pjan kellu suċċess u għen biex tiġi invertita t-tendenza negattiva fl-istokkijiet tat-Tonna, li kienet kawża ta' tħassib. Ir-regolament jittrasponi fid-dritt tal-Unjoni l-miżuri adottati mill-Kummissjoni Internazzjonali għall-Konservazzjoni tat-Tonn tal-Atlantiku (ICCAT) bejn l-2012 u l-2014. B'mod partikolari dan jittrasponi r-rakkomandazzjoni 14–04, li tirrazzjonalizza d-dispożizzjonijiet eżistenti ta' kontroll u tistabbilixxi proċeduri b'rabta mal-użu ta' kameras sterjoskopiċi l-operazzjonijiet ta' rilaxx t-trattament ta' ħut mejjet fil-pjan għall-irkupru. Il-pjan għat-Tonna ( ) japplika mill-2007 sal-2022. Kien irrakkomandat mill-ICCAT, organizzazzjoni intergovernattiva tas-sajd responsabbli mill-konservazzjoni tat-tonn u speċijiet simili għat-tonn fl-Oċean Atlantiku u l-ibħra ta' madwaru. L-UE hija parti kontraenti għall-ICCAT. Din l-adozzjoni mill-Kunsill tikkonferma l-qbil fl-ewwel qari milħuq mal-Parlament Ewropew f'April 2016. Ir-Regolament ser jidħol fis-seħħ u jsir applikabbli sal-aħħar tal-2016 Regolament dwar pjan pluriennali għall-irkupru tat-Tonn fl-Atlantiku tal-lvant u fil-Mediterran Dikjarazzjoni mill-Kummissjoni Ara l-paġna tal-laqgħa